ইলিশা নদী

ইলিশা নদী বাংলাদেশের ভোলা জেলা দিয়ে প্রবাহিত মেঘনা নদীর একটি শাখা নদী। ম ইনামুল হক, বাংলাদেশের নদনদী, অনুশীলন ঢাকা, জুলাই ২০১৭, পৃষ্ঠা ১৪১।  মেঘনা নদী ভোলা জেলার উত্তর-পশ্চিম দিকে ইলশা নাম ধারণ করেছে। এর সঙ্গে তেঁতুলিয়া নদী ও ভোলার পশ্চিম দিক দিয়ে দক্ষিণে প্রবাহিত হয়ে বঙ্গোপসাগরে গিয়ে পড়েছে। দুটি নদীই ভোলা-শাহবাজপুরকে দ্বীপে পরিণত করেছে।   ইলশা নদী তেঁতুলিয়া নামে ভোলার পশ্চিম পাশ দিয়ে এবং বাকেরগঞ্জ, বাউফল, গলাচিপার পাশ দিয়ে বঙ্গোপসাগরে মিশেছে।

 প্রবাহ 
ইলিশা নদীর উৎপত্তি মেঘনা নদীর ডান তীর থেকে। নদীটি গণেশপুরা নদীর সাথে মিলিত হয়ে তেঁতুলিয়া নদী নাম গ্রহণ করেছে। নদীটির ১০ কিলোমিটার দীর্ঘ ও মেহেন্দীগঞ্জ এলাকা পর্যন্ত প্রবাহিত।

 নদী ভাঙন 
ভোলা সদর উপজেলার রাজাপুর ইউনিয়ন দীর্ঘদিন ধরে ইলিশা নদীর ভাঙনের শিকার হয়ে আসছে। স্থানীয় সূত্র অনুযায়ী, গত পঁচিশ বছরে অন্তত দশটি মৌজার কয়েক হাজার একর জমি ও অসংখ্য বাড়িঘর নদীগর্ভে বিলীন হয়েছে। সাম্প্রতিক সময়ে ভাঙন ভয়াবহ আকার ধারণ করে। ২০২৩ সালের আগস্ট মাসে প্রকাশিত দৈনিক প্রথম আলোর এক প্রতিবেদনে উল্লেখ করা হয় যে কয়েক মাসে প্রায় ২৫০ একর ফসলি জমি বিলীন হয় এবং অন্তত ৫০টি পরিবার ঘরবাড়ি হারিয়ে অন্যত্র সরে যেতে বাধ্য হয়। এছাড়া কোড়ালিয়া সরকারি প্রাথমিক বিদ্যালয়, একাধিক মসজিদ-মাদ্রাসা, প্রায় ১৫টি সড়ক ও বেশ কয়েকটি কালভার্ট ভাঙনে ক্ষতিগ্রস্ত হয়। এ ভাঙনের কারণে প্রায় পাঁচ হাজার পরিবার ঝুঁকির মধ্যে রয়েছে। বাংলাদেশ পানি উন্নয়ন বোর্ড (পাউবো) জানিয়েছে যে জরুরি ভিত্তিতে জিওটেক্সটাইল ব্যাগ ফেলে পরিস্থিতি মোকাবিলা করার পাশাপাশি সাড়ে পাঁচ কিলোমিটার দীর্ঘ তীর সংরক্ষণ প্রকল্প হাতে নেওয়া হয়েছে, যা একনেকের অনুমোদনের অপেক্ষায় রয়েছে।

 আরও দেখুন 
 বাংলাদেশের নদীর তালিকা
 বাংলাদেশের বড় নদীসমূহ

 তথ্যসূত্র 

বিষয়শ্রেণী:ভোলা জেলার নদী
বিষয়শ্রেণী:বাংলাদেশের নদী